شه‌فه‌ق نيوز/ سادق سلێتى ئه‌ندام ئه‌نجومه‌ن نوێنه‌ره‌يل، تومه‌تبار كۆمپانيايه‌يل كاركه‌ر نه‌فتى له‌ عراق وه‌ گه‌نده‌ڵى و وه‌تاڵانداين دارايى گشتى و پشتگيريكردن تيرۆر كرد.
سلێتى له‌ به‌ياننامه‌يگ ئه‌را شه‌فه‌ق نيوز، وت: ليژنه‌ى نه‌فت و غاز و وزه‌و سامانه‌يل سروشتى له‌ ئه‌نجومه‌ن نوێنه‌ره‌يل خوازياره‌ چه‌وديرى كاره‌يل وه‌زاره‌ت نه‌فت و كرده‌وه‌يل گه‌نده‌ڵى بكا ك كاريگه‌رى ئه‌كا له‌بان كۆمپانيايه‌يل جياجياى وه‌زاره‌ته‌گه‌، ئه‌ويش له‌ڕێ داواكردن زانياريه‌يل و پرسياره‌يل نوێنه‌رايه‌تى و ميوانداريكردن وه‌رده‌وام كادره‌يل پيشكه‌فتگ له‌ وه‌زاره‌ته‌گه‌.
جى باسه‌، سلێتى هه‌ميش وت: هيمان ئيمه‌ چه‌وديرى ئه‌و ياساشكنى و گومانه‌يله‌ له‌ گه‌نده‌ڵى و وه‌تاڵانداين دارايى گشتيه‌ ئه‌كه‌يم وه‌تايبه‌ت له‌باره‌ى ريككه‌فتن كۆمپانيايه‌يل عه‌ره‌بى و كومپانياى جيوازكه‌ر نه‌فت و له‌ى باوه‌تيشه‌و ديوان چه‌ويرى دارايى جواو پرسياره‌يليگ داسه‌و ك له‌لايه‌ن ليژنه‌يله‌و ئاراسته‌ى كريا سه‌باره‌ت وه‌ ياساشكنى و گه‌نده‌ڵى.
